Setu 🌉 सेतु: दिव्या माथुर पद्मभूषण मोटुरी सत्यनारायण पुरस्कार से सम्मानित
दिव्या माथुर पद्मभूषण मोटुरी सत्यनारायण पुरस्कार से सम्मानित
भारत के केंद्रीय मानव संसाधन विकास मंत्रालय ने ब्रिटिश प्रवासी लेखिका दिव्या माथुर को उनके लेखन और प्रवासी महिला लेखकों को बढ़ावा देने के लिए पद्मभूषण मोटुरी सत्यनारायण पुरस्कार से सम्मानित किये जाने की घोषणा की है यह पुरस्कार भारत के राष्ट्रपति द्वारा राष्ट्रपति भवन में दिया जाता है। 2003 में इंग्लैंड की आर्ट्स-काउंसिल द्वारा दिव्या जी को 'कला के क्षेत्र में उत्कृष्ट योगदान और नवाचार' के लिए सम्मानित किया जा चुका है। इसी वर्ष में उन्हें रॉयल सोसाइटी ऑफ़ के आर्ट्स की फ़ेलो के रूप में भी नामित किया गया था। दिव्या जी 'वातायन: पोएट्री ऑन साउथ बैंक' की संस्थापक भी हैं।
1992 में नेहरू सेंटर की स्थापना करने वाले दल की सदस्या रही दिव्या माथुर सन् 1985 में ब्रिटेन आई थीं जहाँ सात वर्ष तक उन्होंने भारतीय-उच्चायोग में काम किया था। उनके एक उपन्यास, छ: कहानी संग्रह, सात कविता संग्रह प्रकाशित हैं; बाल-साहित्य के अनुवाद के अतिरिक्त उन्होंने अनेक कथा व काव्य संग्रहों का संपादन किया है। उनकी पुस्तकों पर एक दर्जन से अधिक पीएचडी शोध हुए हैं। इनका नाम प्रेरणादायक महिला, विकिपीडिया, एशियन हूज़ हू और कई अंतर्राष्ट्रीय संग्रहों के संस्करणों में शामिल हैं।
सेतु परिवार की ओर से दिव्या जी को हार्दिक बधाई और शुभकामनाएँ!
Labels: 202004H , दिव्या माथुर , समाचार , सम्मान , साहित्य , हिन्दी